Талғардағы қанды оқиға: полицейлер төбелестің басталуы таспаланған бейнежазбаны көрсетті
DATE: 13:16, 15 Қазан 2024 | GMT +5
TITLE: Талғардағы қанды оқиға: полицейлер төбелестің басталуы таспаланған бейнежазбаны көрсетті
URL: https://kaz.inform.kz/news/talgardagi-kandi-okiga-politseyler-tobelestn-bastalui-taspalangan-beynezhazbani-korsett-507b5f/
META: DATE: 13:16, 15 Қазан 2024 | GMT +5
TOTAL WORDS: 190
AUTHOR(S):
TEXT: Кадрларда Шерзатты өлтірді деген күдіктінің екі бөтелке сыра мен төрт қорап темекіні қалай сатып алғаны көрсетілген. Телефон арқылы ақшасын төлейді. Күдікті кейін дүкенге қайта келіп, телефонын қуаттап беруін сұраған. Бірнеше минуттан кейін ол телефонын алуға қайта оралған. Еске салайық, 4 қазанда Талғар қаласындағы төбелестен бір адам қайтыс болғанын жазғанбыз. Ашулы талғарлықтар жасөспірім өліміне байланысты наразылыққа шықты. Алматы облысының Прокуратурасы кісі өлтіру туралы бұл іс ерекше бақылауға алынғанын ресми түрде хабарлады. Ішкі істер министрі Ержан Сәденов Алматы облысы Талғар ауданындағы жасөспірімнің өліміне қатысты істі жеке бақылауына алды. Сондай-ақ, құқық қорғаушы Айтбек Амангелді қаза тапқан жасөспірімнің отбасына адвокаттар тауып берді. Алматы облыстық полиция департаменті бастығының міндетін атқарушы Серік Шалқаров бейнебақылау камераларынан алынған жазбалар зерттеліп жатқанын жеткізді. 12 қазан күні түнде қара жамылған отбасының үйі өртеніп кетті. Алматы облысының Полиция департаменті бөтеннің мүлкін қасақана жою фактісі бойынша іс қозғады. Сондай-ақ, Бас прокуратура қылмысты ашу үшін ведомствоаралық жеделтергеу тобы құрылғанын мәлімдеді. Ішкі істер министрінің бірінші орынбасары Бауыржан Аленов марқұм Шерзат Болаттың үйін өртеу оқиғасын тергеу тобымен Талғарға барды. Кейін Ішкі істер министрінің бірінші орынбасары Бауыржан Аленов өрт қылмысы бойынша айғақтар алынып, тиісті сараптамалар жүргізіліп жатқанын хабарлады. Қоғамдық тәртіпті қадағалау үшін Ұлттық ұлан әскері жұмылдырылды
